b"\n_START_ARTICLE_\nSam Panopoulos\n_START_SECTION_\nTraject\xc3\xb2ria i vida personal\n_START_PARAGRAPH_\nPanopoulos va emigrar a Halifax (Canad\xc3\xa0) l'any 1954, quan tenia 20 anys. Va mudar-se diverses vegades, tot treballant a la mina a Elliot Lake. Amb el temps, s'acabaria mudant a Chatham-Kent (Ont\xc3\xa0rio), on hi va obrir un restaurant amb els seus germans Elias i Nikitas, el Satellite Restaurant. Hi servia hamburgueses, patates fregides i altres menges t\xc3\xadpiques nord-americanes. A partir de 1960 hi va comen\xc3\xa7ar a servir pizzes (que tot just emergien com a menja popular als Estats Units), i el 1962 hi va introduir per primer cop la pinya enllaunada, fet que no es va popularitzar immediatament entre els seus clients per\xc3\xb2 s\xc3\xad va adquirir rellev\xc3\xa0ncia posteriorment, alhora que anava regentant altres restaurants on va seguir venent-la._NEWLINE_L'any 1980 va vendre el seu restaurant i es va mudar a London durant la resta de la seva vida. Va romandre casat amb la seva esposa Christine durant m\xc3\xa9s de 50 anys, tot esdevenint pare en dues ocasions. El 8 de juny de 2017 va morir sobtadament als 83 anys a l'Hospital Universitari de London."